22. ΝΟΜΟΘΕΤ. ΔΙΑΤΑΓΜΑ υπ' αριθ. 2545 της 23/27 Αυγ. 1953 Περί συστάσεως Επιτροπής καθορισμού αποδόσεως δια την αντίστοιχον αποτίμησιν των δημητριακών και συμπληρώσεως και καταργήσεως ενίων διατάξεων του Ν.Δ.1046/49. Άρθρ.1.-Προς τον σκοπόν του καθορισμού των αποδόσεων δια την αντίστοιχον αποτίμησιν των διατεθέντων και διατιθεμένων εις τους αλευροβιομηχάνους κρατικών δημητριακών και αλεύρων, συνιστάται Επιτροπή Εμπειρογνωμόνων, ήτις συντίθεται εκ των εξής: 1.Ενός Διευθυντού του Γεν. Χημείου του Κράτους, οριζομένου μετά του αναπληρωτού του υπό του Γεν. Διευθυντού το Γ.Χ.Κράτους. 2.Του εκάστοτε Δ/ντού της Δ/σεως προστασίας εγχωρίων Γεωργικών προϊόντων του Υπουργείου Γεωργίας. 3.Ενός Χημικού του Υπουργείου Εμπορίου, φέροντος τουλάχιστον τον βαθμόν Τμηματάρχου. 4.Του εκάστοτε προϊστάμενου του τμήματος Χημικού ελέγχου της Δ/νσεως ελέγχου Βιομηχανίας, όστις θέλει εκτελεί και χρέη εισηγητού. 5.Ενός εκπροσώπου των Αλευροβιομηχάνων οριζομένου μετά του αναπληρωτού του υπό των οικείων Συνδέσμων των αλευροβιομηχάνων της Ελλάδος. Της Επιτροπής προεδρεύει ο κατά βαθμόν ανώτερος εκ των μετεχόντων δημοσίων υπαλλήλων. Ως Γραμματεύς της Επιτροπής ορίζεται δι' αποφάσεως του Υφυπουργού Εμπορίου, εις των υπαλλήλων του Υπουργείου Εμπορίου, μεθ' ενός αναπληρωτού αυτού. Η ως άνω Επιτροπή Εμπειρογνωμόνων θεωρείται εν απαρτία και συνεδριάζει εάν είναι παρόντα τουλάχιστον τα τρία εκ των μελών της. Έργον της Επιτροπής έσεται: Ο καθορισμός των αποδόσεων δια την αντίστοιχον αποτίμησιν των διατεθέντων και διατιθεμένων υπό του Δημοσίου δημητριακών. Εν τη ενασκήσει της αρμοδιότητος της Επιτροπής, καθ' ότι αφορά τον καθορισμόν των αποδόσεων των δημητριακών, η απόφασις λαμβάνεται δια της ομοφώνου ψήφου απάντων των παρόντων μελών αυτής. Εν περιπτώσει δε διαφωνίας τούτων, το ζήτημα άγεται παραχρήμα ενώπιον της κατωτέρω προβλεπομένης Δευτεροβαθμίου Επιτροπής, ήτις αποφασίζει κατά πλειοψηφίαν οριστικώς και αμετακλήτως. Αι δε αποφάσεις αυτής είναι υποχρεωτικαί δια τε το Δημόσιον και τους Αλευρομύλους. Η Δευτεροβάθμιος αύτη Επιτροπή θεωρείται εν απαρτία και συνεδριάζει παρόντων τουλάχιστον των δύο εκ των μελών αυτής, οπότε όμως εν τη περιπτώσει ταύτη δια την λήψιν της οριστικής και αμετακλήτου αποφάσεώς της πρέπει να υπάρχη ομοφωνία των δύο τούτων μελών. Προς τον σκοπόν τούτον η Δευτεροβάθμιος αύτη Επιτροπή συνεδριάζει ταυτοχρόνως μετά της Επιτροπής Εμπειρογνωμόνων. Η ανωτέρω προβλεπομένη Δευτεροβάθμιος επιτροπή συντίθεται εκ: 1.Ενός Καθηγητού του Πανεπιστημίου ή άλλης ομοτίμου Ανωτάτης Σχολής, οριζομένου υπό του Υφυπουργού Εμπορίου. 2.Του Γενικού Διευθυντού του Γενικού Χημείου του Κράτους. 3.Ενός εκπροσώπου των Αλευροβιομηχάνων, οριζομένου μετά του αναπληρωτού του υπό των οικείων Συνδέσμων Αλευροβιομηχάνων από κοινού. Εν η όμως περιπτώσει ο δια την Επιτροπήν Εμπειρογνωμόνων ή την Δευτεροβάθμιον τοιαύτην, εκπρόσωπος των Αλευροβιομηχάνων δεν ορισθή υπό των οικείων Συνδέσμων εντός προθεσμίας τασσομένης υπό του Υφυπουργού Εμπορίου, η Επιτροπή θα χωρή περαιτέρω εις το έργον της και εν απουσία αυτού. Ο μη εντός της ως άνω προθεσμίας ορισμός του εκπροσώπου των Αλευροβιομηχάνων εκ μέρους των οικείων Συνδέσμων, δεν αναιρεί το δικαίωμα τούτων όπως ορίσωσι τον εκπρόσωπόν των βραδύτερον. Της Επιτροπής προεδρεύει ο Καθηγητής του Πανεπιστημίου. Χρέη Γραμματέως και της Δευτεροβαθμίου Επιτροπής θα εκτελή ο Γραμματεύς της Επιτροπής εμπειρογνωμόνων. Περί της συνθέσεως της Πρωτοβαθμίου και της Δευτεροβαθμίου Επιτροπής καθορισμού αποδόσεων και αποτιμήσεων των διατιθεμένων εις Κυλ/λους Κρατικών Δημητριακών βλ. ήδη άρθρ.1 παρ.12 Β.Δ.458/1965 (τομ.13Α Σελ.778, 09). Άρθρ.2.-Δια Κανονισμών, εκδιδομένων δι' αποφάσεων του Υφυπουργού Εμπορίου, μετά πρότασιν της Επιτροπής καθορίζονται εν λεπτομερεία τα των εργασιών αυτής, ως και τα συναφή προς τας δειγματοληψίας, κίνησιν των δειγμάτων, εκτίμησιν των αποδόσεων, αποτίμησιν των δημητριακών και λοιπά ζητήματα. Άρθρ.3.-(Αντικαθίσταται η παρ.Α της υπ' αριθ.303/1949 Πράξ. Υπουργ. Συμβουλίου). (Αντί της σελ.129(γ) Σελ.129(δ) Τεύχος 371-Σελ.1 Άλευρα-Άρτος 5.Γ.β.21-22 Άρθρ.4.-Αι παρ.Α,Β,Γ' και Δ' της δια του Ν.Δ.1046/1949 κυρωθείσης υπ' αριθ.303/1949 Πράξεως του Υπουργικού Συμβουλίου, ως και το δεύτερον, τρίτον και τέταρτον εδάφιον του άρθρ.3 του ως άνω Ν.Δ/τος καταργούνται. Αι λοιπαί διατάξεις του Ν.Δ.1046/1949 διατηρούνται εν ισχύι, μέχρις οριστικής εκκαθαρίσεως και ρυθμίσεως των εννόμων σχέσεων των γεννηθεισών βάσει των υπογραφεισών μεταξύ Δημοσίου και Αλευροβιομηχανίας συμβάσεων δια την άλεσιν κλπ. των κρατικών δημητριακών. Άρθρ.5.-Άπασαι αι βάσει του Ν.Δ.1046/1949 εκδοθείσαι μέχρι σήμερον αποφάσεις και πράξεις, θεωρούνται ως νομοτύπως εκδοθείσαι. Άρθρ.6.-Δια κοινής αποφάσεως των Υπουργών Οικονομικών και Εμπορίου δύναται να παρέχηται αποζημίωσις εις τα μέλη και τον Γραμματέα της Επιτροπής Εμπειρογνωμόνων, ως και της Δευτεροβαθμίου τοιούτης, εις βάρος του λογαριασμού καταναλωτικών αγαθών. Αποζημίωσις δεν παρέχεται εις τους εκπροσώπους των Συνδέσμων Αλευροβιομηχάνων. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 